PATVIRTINTA

UAB „Kauno švara“ generalinio direktoriaus

2021 m. birželio 28 d. įsakymu Nr. OV-281

**UAB „KAUNO ŠVARA“ 2021–2024 METŲ KORUPCIJOS PREVENCIJOS PROGRAMA**

**I BENDROSIOS NUOSTATOS**

1. UAB „Kauno švara“ (toliau – Bendrovė) 2021–2024metų korupcijos prevencijos programa (toliau – Programa) parengta vadovaujantis Lietuvos Respublikos korupcijos prevencijos įstatymu (toliau – KPĮ), Lietuvos Respublikos nacionalinės kovos su korupcija 2015–2025 metų programa, patvirtinta Lietuvos Respublikos Seimo 2015 m. kovo 10 d. nutarimu Nr. XII-1537 „Dėl Lietuvos Respublikos nacionalinės kovos su korupcija 2015–2025 metų programos patvirtinimo“ (toliau – Nacionalinė kovos su korupcija programa) ir atsižvelgiant į Valstybės įstaigos korupcijos prevencijos programos rengimo rekomendacijas, patvirtintas Lietuvos Respublikos specialiųjų tyrimų tarnybos direktoriaus 2014 m. balandžio 3 d. įsakymu Nr. 2-100 „Dėl Valstybės įstaigos korupcijos prevencijos programos rengimo rekomendacijų patvirtinimo“.

2. Programos paskirtis – užtikrinti ilgalaikę, veiksmingą ir kryptingą korupcijos prevencijos ir kontrolės sistemą Bendrovėje.

3. Programos nuostatos taikomos Bendrovėje, atliekant Lietuvos Respublikos įstatymuose ir kituose teisės aktuose nustatytas funkcijas ir įgyvendinant kontroliuojančios įstaigos politiką priskirtose ir pavestose Bendrovei veiklos valdymo srityse.

4. Programoje vartojamos sąvokos suprantamos taip, kaip jos apibrėžtos KPĮ ir Nacionalinėje kovos su korupcija programoje.

5. Programa įgyvendinama pagal UAB „Kauno švara“ 2021–2024 metų korupcijos prevencijos programos įgyvendinimo priemonių planą (toliau – Priemonių planas) (Priedas Nr. 1).

**II APLINKOS ANALIZĖ**

6. Siekiant Nacionalinėje kovos su korupcija programoje nustatytų kovos su korupcija tikslų ir kuriant Bendrovėje antikorupcinę aplinką:

6.1. Bendrovės generalinio direktoriaus 2021-06-28 įsakymu Nr. OV-280 „Dėl Korupcijos prevencijos valdymo tvarkos aprašo patvirtinimo“; patvirtintas UAB „Kauno švara“ Korupcijos prevencijos valdymo tvarkos aprašas.

6.2. parengtas UAB „Kauno švara“ korupcijos prevencijos priemonių 2021–2024 metų veiksmų planas;

6.3. paskirtas atsakingas darbuotojas už korupcijos prevencijos nuostatų įgyvendinimą Bendrovėje, kuris teikia siūlymus dėl antikorupcinės aplinkos tobulinimo;

6.4. rengiami ir tobulinami vidaus teisės aktai reglamentuojantys korupcijos prevencijos įgyvendinimą bei kontrolę;

6.5. kuriami ir diegiami procesai ir procedūros korupcijos prevencijos įgyvendinimui, švietimui ir stebėsenai;

6.6. kuriamos priemonės ir procedūros, kad Bendrovės interneto svetainėje būtų galimybė pateikti ir nuolat atnaujinti aktualią informaciją apie korupcijos prevencijos būklę ir veiklas Bendrovėje, vykdomas darbuotojų antikorupcinis švietimas;

6.7. nuo 2017 m. sausio 1 d. pasikeitus Lietuvos Respublikos korupcijos prevencijos įstatymo nuostatoms, Bendrovei kaip savivaldybės įmonei, atsirado pareiga kasmet nustatyti korupcijos pasireiškimo tikimybę, kuri bus nustatinėjama vykdant šią Programą;

6.8. Bendrovėje iki šiol nebuvo analizuotos veiklos sritys, kurios turi daugiausia korupcijos rizikos veiksnių, nustatyti konkretūs rizikos veiksniai, galintys sudaryti prielaidas atsirasti korupcijai ir pasiūlytos prevencinės priemonės šiems korupcijos rizikos veiksniams valdyti ar šalinti;

6.9. Bendrovėje iki šiol nebuvo atliekamas priimamų į darbą asmenų nepriekaištingos reputacijos tikrinimas, nebuvo organizuojami darbuotojų antikorupciniai mokymai, taip pat priimta ir patvirtinta antikorupcinė programa bei jos įgyvendinimo priemonių planas, todėl korupcijos pasireiškimo rizika bendrovėje iki šiol nebuvo pakankamai kontroliuojama;

6.10. įgyvendinant Programą bus patvirtintas korupcijos prevencijos tvarkos aprašas, kuriame bus apibrėžtos bendrosios korupcijos netoleravimo bendrovėje nuostatos ir reglamentuotos taikomos korupcijos prevencijos priemonės, jų įgyvendinimo, koordinavimo principai bei kontrolės procedūros;

6.11. vienas iš Nacionalinės kovos su korupcija programos uždavinių – antikorupcinio švietimo plėtojimas. Pagal kompetenciją prisidedant prie šio uždavinio įgyvendinimo, numatoma didesnį dėmesį skirti antikorupciniam darbuotojų švietimui;

6.12. Darbuotojų mokymai korupcijos prevencijos srityje bus organizuojami atsižvelgiant į darbuotojams reikalingų kompetencijų formavimo poreikį. Atsižvelgiant į tai, kad antikorupcinis švietimas yra veiksminga priemonė formuoti tinkamą darbuotojų suvokimą apie korupcijos reiškinį ir situacijas, mažinti individualius korupcijos rizikos veiksnius, antikorupcinį procesą tikslinga patobulinti: jį organizuoti sistemingai pagal parengtą programą, tikslingai jį planuoti siejant su faktiniais įstaigų ir darbuotojų poreikiais, nuolat peržiūrėti antikorupcinio švietimo programos įgyvendinimo eigą ir veiksmingumą.

**III KORUPCIJOS PREVENCIJOS PROGRAMOS TIKSLAS, UŽDAVINIAI IR VERTINIMO KRITERIJAI**

7. Programos tikslas – užtikrinti sistemingą ir kryptingą antikorupcinę politiką, stiprinti vykdomos veiklos skaidrumą, atskleidžiant ir sumažinant arba pašalinant galimas korupcijos atsiradimo prielaidas.

8. Siekiant korupcijos prevencijos programos tikslo, įgyvendinami šie uždaviniai:

8.1. sustiprinti korupcijos prevenciją ir antikorupcinę aplinką Bendrovėje;

8.2. mažinti korupcijos pasireiškimo tikimybę Bendrovės veiklos valdymo srityse, įgyvendinant priemones, numatytas pagal antikorupciniu požiūriu rizikingiausių veiklos sričių antikorupcinės analizės ir vertinimo rezultatus;

8.3. didinti antikorupcinio vaikų ugdymo ir antikorupcinio jaunimo švietimo organizavimo galimybes.

9. Programos rezultatyvumas nustatomas vadovaujantis kiekybiniais ir kokybiniais vertinimo kriterijais:

9.1. antikorupciniu požiūriu ištirtų Bendrovės veiklos sričių, kuriose yra prielaidos korupcijai pasireikšti, išskyrimas (įvadinant sritis ir skaičių);

9.2. korupcijos pasireiškimo tikimybės nustatymo bendrovės veiklos srityse, kurios yra prielaidos vyrauti korupcijai, skaičius;

9.3. Programos ir jos įgyvendinimo priemonių plano nustatyta tvarka ir terminais įgyvendintų ir neįgyvendintų priemonių skaičius;

9.4. Bendrovės darbuotojų ir kitų asmenų pranešimų (anoniminių, skundų) apie galimai padarytus korupcinio pobūdžio teisės pažeidimus ir/ar korupcinio pobūdžio nusikalstamas veikas skaičius;

9.5. ištirtų korupcinio pobūdžio teisės pažeidimų skaičius;

9.6. surengtų mokymų ir/ar kvalifikacijos kėlimo seminarų (kursų) ir juose dalyvavusių bendrovės darbuotojų (asmenų) skaičius;

9.7. suorganizuotų švietėjiškų renginių antikorupciniais klausimais ir juose dalyvavusių asmenų skaičius;

9.8. pasitikėjimo Bendrovės teikiamomis paslaugomis didėjimas (proc.).

10. Programos įgyvendinimas vertinamas pagal Priemonių plane nustatytus laukiamo rezultato vertinimo kriterijus.

**IV KORUPCIJOS PREVENCIJOS PROGRAMOS ĮGYVENDINIMAS,**

**STEBĖSENA, ATSKAITOMYBĖ**

11. Programai įgyvendinti sudaromas Programos įgyvendinimo priemonių planas (pridedamas), nustatantis korupcijos prevencijos priemones, jų vykdymo tikslus, uždavinius, atsakingus vykdytojus, įgyvendinimo terminus ir laukiamo rezultato vertinimo kriterijus.

12. Programoje numatytas priemones įgyvendina Programos įgyvendinimo priemonių plane numatyti atsakingi vykdytojai.

13. Programos įgyvendinimą koordinuoja, įgyvendinimo stebėseną atlieka, priežiūrą bei kontrolę vykdo asmuo, atsakingas už korupcijos prevenciją ir kontrolę Bendrovėje.

14. Korupcinė situacija bendrovėje vertinama bei Programos įgyvendinimo priemonių planas peržiūrimas kas vieneri metai.

15. Programos įgyvendinimo priemonių plane numatytų priemonių atsakingi vykdytojai kiekvienais metais iki vasario 1 dienos raštu atsakingam asmeniui už korupcijos prevenciją ir kontrolę pateikia ataskaitą apie Programos įgyvendinimo priemonių plane numatytų priemonių vykdymą, jų veiksmingumą ir pasiektus rezultatus.

16. Už korupcijos prevenciją ir kontrolę atsakingas asmuo apibendrina ir įvertina iš atsakingų vykdytojų gautą informaciją apie Programos įgyvendinimo priemonių plane numatytų priemonių įgyvendinimą, įgyvendinimo eigą ir veiksmingumą.

17. Prireikus už korupcijos prevenciją ir kontrolę atsakingas asmuo nedelsdamas imasi priemonių šalinti nustatytas kliūtis ir problemas, dėl kurių gali būti nepasiekti Programos tikslai ir uždaviniai, laiku neįvykdytos Programos įgyvendinimo priemonių plane numatytos priemonės.

18. Asmuo, atsakingas už korupcijos prevenciją ir kontrolę bendrovėje, periodiškai vieną kartą metuose nurodytais terminais informuoja apie Programos įgyvendinimo priemonių plano vykdymo eigą Bendrovės direktorių.

19. Apibendrinta Programos įgyvendinimo priemonių plane numatytų priemonių įgyvendinimo ataskaita pateikiama Bendrovės generaliniam direktoriui kiekvienais metais iki kovo 1 dienos.

22. Programa ir Programos įgyvendinimo priemonių planas gali būti keičiamas, papildomas ir/ar atnaujinamas bendrovės generalinio direktoriaus įsakymu įstatymų ir kitų teisės aktų nustatyta tvarka.

21. Kiekvienas Bendrovės darbuotojas turi teisę pateikti pasiūlymus ir pastabas dėl Programos nuostatų pakeitimų ir Programos įgyvendinimo priemonių plano tobulinimo ir/ar papildymo.

22. Programos ir Programos įgyvendinimo priemonių plano keitimą, papildymą ir/ar atnaujinimą tikslinga atlikti:

22.1. jeigu pasiekti iškelti pamatuojami tikslai ir uždaviniai;

22.2. jeigu paaiškėjo galimi korupcijos atvejai ir jų prevencijai reikalingos papildomos priemonės;

22.3. jeigu buvo priimti nauji ir/ar pakeisti galiojantys antikorupciniai teisės aktai;

22.4. atsižvelgiant į kompetentingų valstybės ir savivaldybių institucijų bei asmenų išvadas ir rekomendacijas;

22.5. atsižvelgiant į sociologinių tyrimų, anoniminių apklausų rezultatus ar kitą reikšmingą informaciją korupcijos prevencijos ir kontrolės srityje.

23. Programa ir Programos įgyvendinimo priemonių planas gali būti keičiamas, papildomas ir atnaujinamas, bet ne rečiau kaip kas du metus, ruošiant naują programą.

24. Rengiant naujo laikotarpio Programos projektą, atsižvelgiama į Programos įgyvendinimo vertinimo rezultatus. Naujo laikotarpio Programa ir jos įgyvendinimo priemonių planas teikiami bendrovės generaliniam direktoriui tvirtinti ne vėliau kaip praėjus dviem mėnesiams po Programos galiojimo pabaigos.

25. Programos ir Programos įgyvendinimo priemonių plano įgyvendinimas finansuojamas iš Bendrovės biudžeto lėšų. Prireikus atskiroms korupcijos prevencijos priemonėms įgyvendinti gali būti numatytas papildomas finansavimas iš kitų finansavimo šaltinių.

**V. BAIGIAMOSIOS NUOSTATOS**

26. Programa ir Programos įgyvendinimo priemonių planas tvirtinamas bendrovės generalinio direktoriaus įsakymu.

27. Programa ir Programos įgyvendinimo priemonių planas įsigalioja kitą dieną nuo jo patvirtinimo dienos.

28. Už korupcijos prevencijos politikos įgyvendinimą Bendrovėje, įskaitant šios Programos nuostatų vykdymą, metodinės pagalbos teikimą korupcijos prevencijos srityje pagal kompetenciją atsako Bendrovės valdyba, Bendrovės generalinis direktorius, Bendrovės struktūrinių padalinių/skyrių vadovai ir asmuo, atsakingas už korupcijos prevenciją ir kontrolę Bendrovėje.

29. Už netinkamą Programos ir Programos įgyvendinimo priemonių plano vykdymą, informacijos teikimą asmenims, kontroliuojantiems, kaip vykdoma Programa, nesilaikant programoje nustatytų terminų, gali būti taikoma drausminė atsakomybė.

UAB „Kauno švara“

2021–2024 metų korupcijos prevencijos programos

priedas

**2021–2024 METŲ KOVOS SU KORUPCIJA PREVENCIJOS PRIEMONIŲ ĮGYVENDINIMO PLANAS**

|  |  |  |  |  |  |
| --- | --- | --- | --- | --- | --- |
| **Eil. Nr.** | **Priemonė** | **Vykdytojas** | **Įvykdymo laikas** | **Laukiamas rezultatas** | **Įgyvendinimo vertinimo kriterijai** |
| **1** | **2** | **3** | **4** | **5** | **6** |
| **Veiksmingas antikorupcinių priemonių sistemos įgyvendinimas** |
|  |

|  |
| --- |
| Paskirti atsakingą darbuotoją (darbo grupę) už korupcijos prevencijos koordinavimą ir kontrolės vykdymą. |

 | Generalinis direktorius | 2021 m. II-III ketvirtis | Paskirtas atsakingas darbuotojas | Paruoštas ir patvirtintas įsakymas. |
|  | Nustatyti ir suderinti darbo funkcijas ir uždavinius atsakingam asmeniui už korupcijos prevencijos koordinavimą ir kontrolės vykdymą. | Generalinis direktorius | 2021 m. III- IV ketvirtis | Nustatytos atsakingo asmens darbo funkcijos ir uždaviniai  | Paruoštas ir suderintas vidaus dokumentas. |
|  | Parengti Korupcijos prevencijos valdymo tvarkos aprašą bei kitus vidaus teisės aktus, reglamentuojančius korupcijos prevencijos valdymą. | Už korupcijos prevenciją atsakingas asmuo | 2021 m. III-IV ketvirtis | Korupcijos netoleravimo ugdymas | Parengta vidaus teisės aktai. |
|  | Supažindinti darbuotojus su Korupcijos prevencijos valdymo tvarkos aprašu ir kitais paruoštais vidaus teisės aktais | Personalo ir bendrųjų reikalų skyriaus vadovė | 2021 m. III-IV ketvirtis | Pilietiškumo ir nepakantumo korupcijai ugdymas.  | Darbuotojų supažindinimas. |
|  | Paskelbti tvarkos aprašą, kovos su korupcija prevencijos priemonių ir jų įgyvendinimo planą (Planas) Bendrovė internetinėje svetainėje. | Už korupcijos prevenciją atsakingas asmuo, už Bendrovės internetinės svetainės administravimą atsakingas darbuotojas | 2021 m. IV ketvirtis | Viešinama informacija apie vykdomas priemones | Paskelbimas internetinėje svetainėje. |
|  | Nustatyti rizikingiausias veiklos sritis korupcijos tikimybei įvertinti. | Už korupcijos prevenciją atsakingas asmuo | Kasmet IV ketvirtis | Rizikingiausių veiklų korupcijai pasireikšti nustatymas | Parengta motyvuota išvada. |
|  | Keisti ar papildyti Planą, atsižvelgiant į sprendimus dėl einamųjų metų motyvuotoje korupcijos pasireiškimo tikimybės nustatymo išvadoje nurodytos informaciją. | Už korupcijos prevenciją atsakingas asmuo  | Kasmet IV ketvirtis | Užtikrinti, kad korupcijos Planas būtų aktualus ir įgyvendinamas | Peržiūra ir papildymas. |
|  | Įgyvendinti išvadoje dėl veiklos sričių, kuriose egzistuoja korupcijos pasireiškimo tikimybė, nustatymo pateiktas išvadas ir rekomendacijas korupcijos pasireiškimo tikimybei mažinti. | Visi Bendrovės padaliniai/skyriai, kurie buvo minėti motyvuotoje išvadoje | Kasmet IV ketvirtis | Sumažinta identifikuota korupcijos pasireiškimo tikimybė | Įgyvendintos išvados ir rekomendacijos. |
|  | Antikorupcinis vidaus teisės aktų projektų vertinimas. | Už korupcijos prevenciją atsakingas asmuo | 2021 m. IV ketvirtis. Vertinimas vykdomas esant poreikiui | Užtikrinti tinkamą teisės aktų įgyvendinimą užkertant kelią korupcijos pasireiškimo tikimybei | Parengta antikorupcinio vidaus teisės aktų projektų vertinimo tvarka. Įvertintų vidaus teisės aktų skaičius. |
| **Kovos su korupcija Plano įgyvendinimo kontrolė** |
|  | Analizuoti tarpinius Plano vykdymo rezultatus, esant poreikiui teikti Bendrovės struktūriniams padaliniams/skyriams rekomendacijas dėl Plano vykdymo. | Už korupcijos prevenciją atsakingas asmuo | Kas ketvirtį  | Kontroliuojamas korupcijos prevencijos priemonių įgyvendinimas | Parengtos ketvirtinės ataskaitos.  |
|  | Pagal atsakingų vykdytojų pateiktas Plano vykdymo ataskaitas parengti Plano vykdymo metinę ataskaitą ir, įvertinus ataskaitoje nurodytas išvadas, keisti ar papildyti Planą. | Už korupcijos prevenciją atsakingas asmuo | Iki einamųjų metų vasario 1 d. | Užtikrinti, kad korupcijos Planas būtų aktualus ir įgyvendinamas. Analizuojamas korupcijos prevencijos priemonių įgyvendinimas. Didesnė vykdomų priemonių kontrolė | Parengta ataskaita apie Plano vykdymą ir paskelbta interneto svetainėje. |
|  | Korupcijos rizikos vertinimas. | Generalinio direktoriaus įsakymu paskirtas asmuo | Pagal poreikį | Išanalizuoti ir įvertinti korupcijos rizikos valdymą | Vidaus audito ataskaita. |
| **Bendrovėje rengiamų teisės aktų skaidrumo užtikrinimas** |
|  | Užtikrinti, kad būtų atliktas Bendrovėje rengiamų teisės aktų projektų, kuriais numatoma reguliuoti visuomeninius santykius, įtvirtintus Korupcijos prevencijos įstatymo 8 straipsnyje, antikorupcinis vertinimas. | Teisės akto projekto rengėjas, Už korupcijos prevenciją atsakingas asmuo | Rengiant teisės aktus ir (ar) projektus, kurie skelbiami Teisės aktų registre | Mažinama korupcijos pasireiškimo rizikos tikimybė | Parengtų teisės aktų projektų antikorupcinis vertinimas. |
|  | Pagal gautus pagrįstus fizinių ir juridinių asmenų skundus dėl teisės aktų nuostatose paliktų spragų korupcijai pasireikšti, inicijuoti teisės aktų nuostatų keitimą, papildymą ar naujų teisės aktų projektų rengimą. | Už korupcijos prevenciją atsakingas asmuo | Gavus pagrįstų fizinių ir juridinių asmenų skundų dėl teisės aktų nuostatose paliktų spragų korupcijai pasireikšti | Mažinama korupcijos pasireiškimo rizikos tikimybė | Pakeistų (patikslintų) ar naujai parengtų teisės aktų projektų skaičius. |
| **Korupcijos tikimybės mažinimas** |
|  | Interneto svetainėje skelbti aktualius atvirus duomenis apie finansų valdymą, informaciją apie darbuotojų darbo užmokestį, laisvas darbo vietas. | Marketingo specialistas, Finansų skyrius, Personalo ir bendrųjų reikalų skyrius | Nuolat | Veiklos viešumo didinimas, taip sudarant skaidres ir vienodas sąlygas | Paskelbimas internetinėje svetainėje. |
|  | Interneto svetainėje skelbti nuorodas, kur kreiptis susidūrus su korupcijos apraiškomis. | Bendrovės internetinę svetainę administruojantis atsakingas asmuo | Nuolat | Veiklos skaidrumo didinimas | Paskelbimas internetinėje svetainėje. |
|  | Sudaryti sąlygas darbuotojams pranešti vadovui apie įtarimus dėl galimos korupcinio pobūdžio veiklos. | Už korupcijos prevenciją atsakingas asmuo | Nuolat | Didinamas nepakantumas korupcinei veiklai | Sąlygų sukūrimas.  |
|  | Organizuoti Bendrovės darbuotojams mokymus korupcijos prevencijos klausimais. | Už korupcijos prevenciją atsakingas asmuo, Personalo skyrius | Kiekvienais metais | Bendrovės darbuotojų kvalifikacijos tobulinimas korupcijos prevencijos srityje | Mokymų skaičius. |
|  | Pagal galimybes plėtoti bendradarbiavimą su korupcijos prevenciją įgyvendinančiomis institucijomis ar visuomeninėmis organizacijomis. | Už korupcijos prevenciją atsakingas asmuo | Nuolat, pagal galimybes | Glaudžiau bendradarbiaujant ir dalijantis gerąja patirtimi didinamas korupcijos prevencijos priemonių efektyvumas ir darbuotojų kompetencija | Susitikimai, diskusijos, dalijimasis gerąja patirtimi. |
|  | Asmenų anoniminė apklausa identifikuojant galimus neskaidraus arba korupcinio elgesio būdus, siekiant įvertinti asmenų požiūrį į korupciją, nustatyti respondentų korupcinę patirtį, išsiaiškinti, sužinoti asmenų nuomonę dėl korupcijos lygio ir pasireiškimo tikimybės Bendrovėje. | Už korupcijos prevenciją atsakingas asmuo | Priemonių plano įgyvendinimo laikotarpiu | Identifikuotos ir išgrynintos problemos, susijusios su neskaidria veika, Bendrovės administracinių paslaugų gavėjų apklausų / tyrimų metu | Įvykdytas tyrimas, nustatytos konkrečios priemonės problemoms šalinti, kurios įtrauktos į šį planą (ar kitus veiksmų planus). |
|  | Anoniminė Bendrovės darbuotojų apklausa siekiant nustatyti atsparumą korupcijai. | Už korupcijos prevenciją atsakingas asmuo | Ne rečiau kaip kartą per Planoįgyvendinimo laikotarpį | Bendrovės darbuotojų apklausos metu gautos informacijos analizė | Atlikta apklausa. |
| **Korupcinio pobūdžio pažeidimų tyrimas** |
|  | Paaiškėjus korupcinio pobūdžio nusikalstamos veikos ar administracinių teisės pažeidimų požymiams, vadovaujantis vidaus tvarkų nuostatomis, imtis priemonių, kad būtų informuotos atitinkamos institucijos. | Už korupcijos prevenciją atsakingas asmuo | Nuolat | Netolerancija korupcijai | Informuotos kompetentingos institucijos apie įtariamą korupcinio pobūdžio nusikalstamą veiką ar administracinį teisės pažeidimą. |
|  | Paaiškėjus korupcinio pobūdžio pažeidimo požymiams (išskyrus nusikalstamas veikas ir administracinius teisės pažeidimus), imtis priemonių, kad atsakingi asmenys būtų patraukti drausminėn atsakomybėn. | Už korupcijos prevenciją atsakingas asmuo | Nuolat | Korupcinio pobūdžio pažeidimų skaičiaus mažėjimas; Netolerancija korupcijai; Atsakomybės neišvengiamumas | Bendrovės darbuotojų, patrauktų drausminėn atsakomybėn, skaičius. |
| **Antikorupcinės kultūros Bendrovėje ugdymas** |
|  | Informuoti Bendrovės darbuotojus apie korupcijos prevencijos naujoves. | Už korupcijos prevenciją atsakingas asmuo | Nuolat (esant teisės aktų pakeitimams ar kitai aktualiai informacijai) | Bendrovės darbuotojams aktualios korupcijos prevencijos naujovės | Bendrovės darbuotojų informavimas (pranešimų skaičius). |
|  | Informuoti Bendrovės darbuotojus apie interesų konflikto galimybę, veiksmus, kurių reikia imtis siekiant išvengti konflikto ar jam atsiradus. | Personalo ir bendrųjų reikalų skyrius | Kiekvienais metais  | Bendrovės darbuotojų žinios, kaip išvengti interesų konflikto, kokių prevencinių veiksmų imtis | Bendrovės darbuotojų informavimas (pranešimų skaičius). |
| **Visuomenės švietimas ir informavimas** |
|  | Rengti ir skelbti Bendrovės interneto svetainėje informaciją apie Bendrovėje vykdomą veiklą, nukreiptą prieš korupciją. | Už korupcijos prevenciją atsakingas asmuo;Personalo ir bendrųjų reikalų skyrius | Nuolat | Visuomenė bus informuota apie Bendrovėje vykdomą kovą su korupcija ir taip bus didinamas visuomenės pasitikėjimas Bendrove | Skelbimas internetinėje svetainėje. |
|  | Bendrovės interneto svetainėje ir gyventojų priėmimo vietose paskelbti informaciją apie atsakomybę už kyšininkavimą, tarpininko kyšininkavimą ir papirkimą. | Už korupcijos prevenciją atsakingas asmuo; Personalo ir bendrųjų reikalų skyrius | Nuolat | Viešumo užtikrinimas Visuomenės pasitikėjimo Įstaiga didinimas | Informacinių pranešimų skaičius. |
| **Skatinimas visuomenę įsitraukti į korupcijos prevenciją** |
|  | Sudaryti galimybę fiziniams ir juridiniams asmenims Bendrovės interneto svetainėje anonimiškai informuoti apie Įstaigos darbuotojų galimus korupcinio pobūdžio pažeidimus. | Už korupcijos prevenciją atsakingas asmuo; Personalo ir bendrųjų reikalų skyrius | Nuolat | Bus užtikrinta korupcijos prevencija | Gautų skundų, pareiškimų dėl galimos korupcijos skaičius. |
|  | Skatinti asmenis pranešti apie korupcinius teisės pažeidimus (ar mėginimą juos daryti) Bendrovėje. Lipdukų ir plakatų gamyba antikorupcine tema bei jų atnaujinimas. | Už korupcijos prevenciją atsakingas asmuo, marketingo specialistas | Priemonių plano įgyvendinimo laikotarpiu, esant finansinėms galimybėms | Visuomenė bus skatinama įsitraukti į korupcijos prevenciją. Šviečiamoji medžiaga Bendrovės paslaugų gavėjams bei darbuotojams | Gautų skundų, pareiškimų dėl galimos korupcijos skaičius. |

Parengė: Vilma Garbinčiūtė